|  |
| --- |
| OSNOVNA ŠKOLA DRENJE |
| IZVJEŠĆE O STANJU SIGURNOSTI U ŠKOLI |
| 2022. / 2023. |
|  |
| DRENJE, listopad 2023. |

Sadržaj

[OSNOVNI PODACI O ŠKOLI 2](#_Toc20661288)

[I. STANJE SIGURNOSTI U ŠKOLI 3](#_Toc20661289)

[II. PROVOĐENJE PREVENTIVNIH PROGRAMA 3](#_Toc20661290)

[III. MJERE ZAŠTITE PRAVA UČENIKA 4](#_Toc20661291)

[IV. ZAKLJUČAK 4](#_Toc20661292)

# OSNOVNI PODACI O ŠKOLI

|  |  |
| --- | --- |
| **Naziv škole:** | Osnovna škola Drenje |
| **Adresa škole:** | Ljudevita Gaja 28, 31418 Drenje |
| **Županija:** | Osječko-baranjska |
| **Telefonski broj:**  | 031 862004 |
| **Broj telefaksa:** | 031 862257 |
| **Internetska pošta:** | osdrenje@os-drenje.skole.hr |
| **Internetska adresa:** | http://www.os-drenje.skole.hr/ |
| **Šifra škole:** | 14-397001 |
| **Matični broj škole:** | 03011178 |
| **OIB:** | 88357338997 |
| **Ravnatelj škole:** | Darko Čota |
| **Voditelji područnih škola:** | Đurđica Arsenić (Bračevci)Ivana Ilić (Kućanci Đakovački)Sanja Pejčić (Pridvorje)Lucija Tomić (Mandićevac)Željka Rossi (Slatinik Drenjski)Brankica Ljubičić (Paljevina)Josipa Magličić ( Potnjani) |
| **Broj učenika:** | 169 |
| **Broj učenika u razrednoj nastavi:** | 80 |
| **Broj učenika u predmetnoj nastavi:** | 89 |
| **Broj učenika s teškoćama u razvoju:** | 13+3 |
| **Broj učenika u produženom boravku:** | 0 |
| **Broj učenika putnika:** | 82 |
| **Ukupan broj razrednih odjela:** | 20 |
| **Broj razrednih odjela u matičnoj školi:** | 10 |
| **Broj razrednih odjela u područnim školama:** | 10 |
| **Broj razrednih odjela RN-a:** | 12 |
| **Broj razrednih odjela PN-a:** | 8 |
| **Broj smjena:** |  |
| **Početak i završetak svake smjene:** | 8:00 -12:15 (razredna) 7:30- 13:25 (predmetna) |
| **Broj radnika:** | 50 |
| **Broj učitelja predmetne nastave:** | 20 |
| **Broj učitelja razredne nastave:** | 12 |
| **Broj učitelja u produženom boravku:** | 0 |
| **Broj stručnih suradnika:** | 3+1 |
| **Broj ostalih radnika:** | 13 |
| **Broj nestručnih učitelja:** | 0 |
| **Broj pripravnika:** | 0 |
| **Broj mentora i savjetnika:** | 1 |
| **Broj voditelja ŽSV-a:** | 0 |
| **Broj računala u školi:** | 84 |
| **Broj specijaliziranih učionica:** | 4 |
| **Broj općih učionica:** | 16 |
| **Broj sportskih dvorana:** | 1 |
| **Broj sportskih igrališta:** | 1 |
| **Školska knjižnica:** | 1 |
| **Školska kuhinja:** | 1 |

Temeljem čl. 24. stavak 2. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnatelj OŠ Drenje podnosi izvještaj o stanju sigurnosti u školi.

# I. STANJE SIGURNOSTI U ŠKOLI

U sklopu vođenja poslova zaštite na radu škola surađuje s tvrtkom Polus Vukovar koja je ovlaštena za poslove vezane uz sigurnost i zaštitu na radu. U suradnji s navedenom tvrtkom poduzete su sve preventivne mjere za siguran boravak u prostorima škole. Napravljen je Plan evakuacije i Procjena rizika. Svi zaposlenici Škole osposobljeni su za rad na siguran način i provođenje preventivnih mjera zaštite od požara. Osposobljen je dovoljan broj učitelja i radnika škole za pružanje prve pomoći u matičnoj i područnim školama. Učenici su u okviru svojih predmeta upoznati s radom na siguran način, a na prvim satovima razrednika svi su upoznati s mjerama sigurnosti kroz izlaganje razrednika i upute o kućnom redu. Pravilnik o kućnom redu objavljen je na mrežnoj stranici Škole. U Školi za vrijeme rada dežuraju učitelji, a raspored dežurstava objavljen je na oglasnoj ploči Škole. Učitelji su zaduženi za siguran ispraćaj učenika putnika kroz dežurstvo kod autobusa.

Svi učenici Škole osigurani su od posljedica nesretnog slučaja, policom koju plaća Općina Drenje. U školi nije bilo ozljeda na radu uzrokovanih nedostacima prostora ili opreme.

Zbog proglašenja epidemije COVID-19 u Republici Hrvatskoj, nastava na daljinu ove godine nije se odvijala. Svi učenici nastavu su pohađali uživo. Nije bilo je zaraženih radnika i učenika koronavirusom za vrijeme nastavne godine. Vlada Republike Hrvatske proglasila je dana 11. svibnja 2023. godine kraj epidemije bolesti COVID-19 uzrokovane virusom SARS-CoV-2 u cijeloj Hrvatskoj. Ovom Odlukom o prestanku epidemije bolesti COVID-19 u Hrvatskoj prestala je važiti prethodna Odluka o proglašenju epidemije donesena 11. ožujka 2020.

Održana je jedna uspješna vježba evakuacije kada je oglašena opasnost od požara. Članovi DVD-a Potnjani u holu Osnovne škole Drenje demonstrirali su vježbu evakuacije u slučaju požara. Vježba je održana 1. prosinca 2022., a sudjelovali su svi učenici. Simulacijom požara i sirenom za uzbunu vatrogasci su iznenadili učenike. Naime, učenici nisu znali za ovu vježbu.

U sklopu projekta "Vatrogasci" kojeg već treću godinu provodi PŠ Slatinik Drenjski u ožujku 2023. održana je vatrogasna vježba koju je održao DVD Drenje s učenicima te škole. Simuliran je požar u školi.

# II. PROVOĐENJE PREVENTIVNIH PROGRAMA

Škola provodi preventivni program o suzbijanju nasilja, različitih ovisnosti (Internet, računalne igre, pušenje, droga, alkohol…) te očuvanju mentalnog zdravlja učenika koji je sastavni dio plana i programa rada škole. Preventivni programi provode se tijekom školske godine s ciljem prevencije školskog neuspjeha i rizičnih oblika ponašanja kod učenika, prevencije od bolesti ovisnosti i poticanjem vršnjačke pomoći i odgovornog ponašanja. U Školi se provode planirani sadržaji iz zdravstvenog odgoja i obrazovanja i građanskog odgoja i obrazovanja.

U svrhu preventivnih mjera koriste se i različiti projekti koji se izvode kao izvannastavni ili izvanškolski projekti, a imaju za cilj navesti učenike na pozitivno ponašanje, iskazivanje kreativnosti odnosno kvalitetno uključivanje u život škole. Tijekom školske godine organizirane su sljedeće aktivnosti vezane za zaštitu učenika, prevenciju ovisnosti i promicanje solidarnosti među djecom:

* Moć slikovnica u emocionalnoj opismenjavanju
* Očuvanje mentalnog zdravlja- Program emocionalnog opismenjavanja
* CAP program - Prevencija nasilja nad djecom
* Međunarodni dan nenasilja
* Međunarodni dan tolerancije
* Predavanja i radionice na temu ovisnosti - Prevencija konzumiranja opojnih droga
* Tjedan sigurnijeg interneta
* Elektroničko nasilje (Facebook, Instagram i sl.)
* Djeca prijatelji u prometu

Učenici su u cilju promicanja zdravog načina života uključeni u Shemu školskog voća kao i u projekt Školski obrok za sve. Od 1. siječnja 2023. Ministarstvo znanosti i obrazovanja financira obrok za sve učenike osnovnih škola u iznosu od 1,33 eura po obroku i po učeniku u nastavnim danima. Sistematski pregledi učenika i cijepljenja odvijali su se prema planu školske liječnice. Zdravstvena i socijalna skrb te ekološka zaštita učenika bile su na razini organizacijskih mogućnosti. Obavljeni su zdravstveni pregledi i cijepljenja učenika u dogovoru sa školskim liječnikom, a kako je planirano na početku školske godine planom i programom rada škole u 2022./2023. godini. Ekološka zaštita i edukacija učenika ostvarena je nizom akcija uređenja i čišćenja okoliša te kroz edukaciju samih učenika o potrebi zdravijeg življenja u sređenom okolišu. Dobra je suradnja ostvarena s Timom školske medicine te MUP-om Đakovo.

# III. MJERE ZAŠTITE PRAVA UČENIKA

Tijekom školske godine provode se različiti oblici savjetodavnih razgovora kroz individualnu komunikaciju s učiteljima, učenicima i roditeljima. Provode se mjere propisane zakonima i propisima nadležnih tijela te se provodi stručni pedagoški tretmani za učenike s problemima.

# IV. ZAKLJUČAK

Temeljem svega navedenog možemo zaključiti da je stanje sigurnosti u cilju zaštite prava učenika u školi i provođenje preventivnih programa i mjera zadovoljavajuće.

U Drenju 5. listopada 2023.

ravnatelj škole:

Darko Čota, dipl.ing.